《杂曲歌辞。结客少年场行》
唐代·卢照邻

长安重游侠，洛阳富才雄。玉剑浮云骑，金鞍明月弓。

斗鸡过渭北，走马向关东。孙宾遥见待，郭解暗相通。

不受千金爵，谁论万里功。将军下天上，虏骑入云中。

烽火夜似月，兵气晓成虹。横行徇知己，负羽远从戎。

龙旌昏朔雾，鸟阵卷寒风。追奔瀚海咽，战罢阴山空。

归来谢天子，何如马上翁。

作者简介：卢照邻，初唐诗人。字升之，自号幽忧子，汉族，幽州范阳（治今河北省涿州市）人，其生卒年史无明载，卢照邻望族出身，曾为王府典签，又出任益州新都（今四川成都附近）尉，在文学上，他与王勃、杨炯、骆宾王以文词齐名，世称“王杨卢骆”，号为“初唐四杰”。有7卷本的《卢升之集》、明张燮辑注的《幽忧子集》存世。卢照邻尤工诗歌骈文，以歌行体为佳，不少佳句传颂不绝，如“得成比目何辞死，愿作鸳鸯不羡仙”等，更被后人誉为经典。